আলাপ (বাংলাদেশী যোগাযোগ অ্যাপ)
আলাপ হল একটি বাংলাদেশি তাৎক্ষণিক যোগাযোগের সফটওয়্যার, যেটি বাংলাদেশের স্বাধীনতার ৫০ বছর পূর্তি এবং মুজিব বর্ষ উপলক্ষে সরকারি টেলিযোগাযোগ সংস্থা বাংলাদেশ টেলিকমিউনিকেশন্স কোম্পানি লিমিটেড দ্বারা চালু করা হয় । এটি এন্ড-টু-এন্ড এনক্রিপশন নিশ্চিত করে বিনামুল্যে কথা বলা, ভিডিও কল,কল রেকর্ডিং, অডিও এবং ভিডিও কনফারেন্স, বার্তা আদান প্রদান, স্বল্প খরচে মুঠোফোনে কল করার সুবিধা দেয়। এটি প্রকাশের ৫ দিনের মধ্যে ১ লক্ষাধিক ও ১৩ দিনের মধ্যে ৩ লক্ষাধিক মানুষ এটি ডাউনলোড করে এতে নিবন্ধন করে।